**Հ Ի Մ Ն Ա Վ Ո Ր ՈՒ Մ**

 **Բյուջեում նախատեսվող փոփոխությունների**

1. Հաշվի առնելով, որ սուբվենցիոն ծրագրերից թվով 3-ը անցել են հաստատման վերջնական փուլ և անհրաժեշտ է սկսել գնման գործընթաց, համայնքի բյուջեի ֆոնդային մասի եկամուտների պլանն ավելացնել 233316.852 հազար դրամով, / երկու հարյուր երեսուներեք միլիոն երեք հարյուր տասնվեց հազար ութ հարյուր հիսուներկու դրամ/, ֆոնդային բյուջեի պահուստային ֆոնդից կատարել հատկացում 168501.398 հազար դրամ /մեկ հարյուր վաթսունութ միլիոն հինգ հարյուր մեկ հազար երեք հարյուր իննսունութ դրամ/ և ֆոնդային բյուջեի ծախսային մասում պլանավորել հետևյալ ծրագրերը.

ա/ 04.2.1- 5129: Ծրագիր՝ Գյուղատնտեսություն, հոդված՝ այլ մեքենաների և սարքավորումների ձեռքբերում: Ծրագրի նպատակն է համայնքի Արևիս, Թասիկ, Սալվարդ, Բռնակոթ բնակավայրերի համար ձեռք բերել 3 հատ տրակտոր, խոտհավաք, խոտամամլիչ, շարքացան, հնձիչ, խոզանակ, կցորդ: Ծրագրի արժեքը 47090.0 հազար դրամ է, որից համայնքի ներդրումը՝ 21190.5 հազար դրամ և պետության կողմից ներդրումը՝ 25899.5 հազար դրամ:

բ/ 04.5.1-5113: Ծրագիր՝ Ճանապարհային տրանսպորտ, հոդված կապիտալ վերանորոգում: Ծրագրի նպատակն է Խանջյան փողոցի փոսալցում, Մյասնիկյան- Շահումյան-Արամ Մանուկյան փողոցների ասֆալտապատում, Սիսիան-Իշխանասար՝ համայնքային նոր գերեզմանատուն տանող ճանապարհահատվածի ասֆալտապատում փողոցների հատվածում: Ծրագրի արժեքը 194791.96 հազար դրամ է, որից համայնքի ներդրումը՝ 87656.382 հազար դրամ և պետության կողմից ներդրումը՝ 107135.578 հազար դրամ:

գ/ 06.4.1-5112: Ծրագիր՝ Փողոցների լուսավորում, հոդված՝ նոր լուսավորության համակարգի կառուցում: Ծրագրի նպատակն է՝ 534 հենասյուն նոր լուսավորության համակարգի կառուցում, որից Շաղատ՝ 92, Բալաք՝ 46, Իշխանասար՝ 50, Վաղատին՝ 77, Անգեղակոթ՝ 80, Լոր 29, Սիսիան՝ 160 հենասյուներ փողոցներում և բնակավայրերում: Ծրագրի արժեքը 167136.290 հազար դրամ է, որից համայնքի ներդրումը՝ 66854.516 հազար դրամ և պետության կողմից ներդրումը՝ 100281.774 հազար դրամ:

1. Համայնքի վարչական բյուջեի եկամտային մասի այլ եկամուտներն ավելացնել 4500.0 հազար դրամով՝ Վարձատրվող հասարակական աշխատանքներ ծրագրի իրականացման նպատակով՝ Սիսիանի ԶՏԿ-ի հետ համատեղ: Համայնքի կողմից ներդրումը 450.0 հազար դրամ, հատկացումը կկատարվի համայնքի վարչական բյուջեի պահուստային ֆոնդից: Ծրագրի ընդհանուր արժեքը կկազմի 4950.0 հազար դրամ: Ծրագիր՝ 05.4.1, հոդված՝ 4111, 4269: Թվով 36 գործազուրկներ կընդգրկվեն մեկամսյա աշխատանքների մեջ և կվարձատրվեն:
2. Հաշվի առնելով առաջացած պահանջը ներկայացուցչական ծախսերի առումով, վարչական բյուջեի պահուստային ֆոնդից կատարել 590.0 հազար դրամի հատկացում ծաղիկների ձեռքբերման նպատակով: Ծրագիր 08.6.1, հոդված 4237:
3. Աշխատակազմի պահպանման ծախսերը համայնքի վարչական բյուջեի պահուստային ֆոնդի հաշվին ավելացնել 2440.0 հազար դրամ, որից 350.0 հազար դրամ խորհրդատվական ծառայության ձեռքբերման, 90.0 հազար դրամ սպորտային հագուստի ձեռքբերման և 2000.0 արտասահմանյան գործուղումների նպատակով: Ծրագիր 01.1.1:

**Ֆինանսատնտեսագիտական և սոցիալ-տնտեսական**

**զարգացման բաժնի պետ` Գ.Թունյան**

**06.06.2019 թ.**

**Տ Ե Ղ Ե Կ Ա Ն Ք**

Բյուջեի փոփոխություններով նախատեսվում է եկամուտների և ծախսերի ավելացում 237816.852 հազար դրամով:

 Պահուստային միջոցների չբաշխված մնացորդը կկազմի 221004.8 հազար դրամ, այդ թվում վարչական մասում՝ 183261.5 հազար դրամ, ֆոնդային մասում՝ 37743.3 հազար դրամ:

**Ֆինանսատնտեսագիտական և սոցիալ-տնտեսական**

 **զարգացման բաժնի պետ` Գ.Թունյան**

**06.06.2019 թ.**